**Андрей Андреевич Громико** (беларусӣ: Андрэй Андрэевіч Грамыка; 5 [18] июл 1909, Staryja Hramykі[d], Gomelsky Uyezd[d], Mogilev Governorate[d], Русияи подшоҳӣ — 2 июл 1989, Маскав) — арбоби давлатӣ, ҳизбӣ ва сиёсӣ, яке аз дипломатҳои номдори замони шӯравӣ. Ду бор Қаҳрамони Меҳнати Сотсиалистӣ (1969, 1979). Доктори илмҳои иқтисодӣ (1956).

Зиндагинома
-----------

Хатмкардаи донишкадаи иқтисодӣ (1932). Х. к. илмии Пажӯҳишгоҳи иқтисодии АИ ИҶШС (1936-37), мудири шуъбаи мамлакатҳои қитъаи Амрикои Комиссариати халқии корҳои хориҷии ИҶШС ва мушовири сафири Иттиҳоди Шӯравӣ дар ИМА (аз 1939), сафири Иттиҳоди Шӯравӣ дар ИМА ва ҳамзамон намояндаи Иттиҳоди Шӯравӣ дар Куба (1943-46), ҷонишини вазири корҳои хориҷии ИҶШС (1946-49) ва намояндаи доимии Иттиҳоди Шӯравӣ дар СММ (1946-48), ҷонишини якуми вазири корҳои хориҷии ИҶШС (1949-52 ва 1953-57), сафири Иттиҳоди Шӯравӣ дар Британияи Кабир (1952-53), вазири корҳои хориҷии ИҶШС (1957-85) ва ҳамзамон ҷонишини якуми раиси Шӯрои вазирони ИҶШС (1983-85), раиси Раёсати (Президиуми) Шӯрои Олии ИҶШС (1985-88), узви Бюрои сиёсии Кумитаи Марказии ҲКИШ (1973-88). Андрей Громико борҳо дар конфронсҳои байналхалқӣ ва иҷлосияҳои Ассамблеяи Генералии СММ иштирок ва суханронӣ карда, манфиати Иттиҳоди Шӯравӣ ва шарикони онро ҳимоя намудааст. Дар омодасозии Созишномаи манъи озмоиши силоҳи ҳастаӣ дар се сатҳи кураи Замин (1963), Созишнома оид ба ҳимояи зиддимушакӣ (1972), Созишномаҳо оид ба маҳдудсозии силоҳҳои стратегии ОСВ-1 (1972) ва ОСВ-2 (1979) нақши муҳим дошта, яке аз ташаббускорони хориҷ кардани артиши Шӯравӣ аз Афғонистон буд. Соли 1988 дар раванди сиёсати бозсозӣ ба нафақа баромад. Депутати Шӯрои Олии ИҶШС (даъватҳои 2, 5-10).

Ҷоизаҳо
-------

Дорандаи мукофоти Ленинӣ (1982) ва Мукофоти давлатии ИҶШС (1984). Бо 6 ордени Ленин, 3 ордени дигар ва медалҳо сарфароз гардидааст.

Эзоҳ
----

1. 1 2  Громыко Андрей Андреевич // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. 1 2  filmportal.de — 2005.
3. 1 2  *Deutsche Nationalbibliothek, Staatsbibliothek zu Berlin, Bayerische Staatsbibliothek, Österreichische Nationalbibliothek* Record #118857886 // Общий нормативный контроль (GND) (нем.) — 2012—2016.

Адабиёт
-------

* Громико Андрей Андреевич / Н. Ҳотамов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Герои страны
* AlloCiné
* Česko-Slovenská filmová databáze
* Filmportal
* Бонки Иттилоотии Интернетии Филмҳо

 |
| Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Большая российская (научно-образовательный портал)
* Литовская универсальная
* Хорватская
* Britannica (онлайн)
* De Agostini
* Notable Names Database
* Universalis

 |
| Таборшиносӣ ва некрополистика | 
* Find a Grave

 |
| 

| Дар феҳристҳои китобшинохтӣ |
| --- |
| 
* BIBSYS: 90331667
* BNC: a12267314
* BNE: XX1133222
* BNF: 11905985r
* CiNii: DA00489556
* CONOR: 42074467
* EGAXA: vtls003783429
* GND: 118857886
* GTAA: 103912
* ISNI: 0000 0001 0924 2661
* J9U: 987007262162805171
* LCCN: n50032803
* LNB: 000066176
* NDL: 00441790
* NKC: jn19990210259
* NLA: 35153178
* NLP: A30245928
* NSK: 000172272
* NTA: 068323611
* NUKAT: n95006369
* PTBNP: 40217
* LIBRIS: 75kmmqfr0prz3l3
* SUDOC: 026904128
* VIAF: 91620477
* WorldCat VIAF: 91620477

 |

 |